La campanya del “Joguet Solidari” repartix 400 regals
Sin fecha

Dos patges reials van entregar els obsequis a xiquets de famílies amb pocs recursos de Llíria

(5 gen. 2017).- La campanya social “Joguet Solidari”, que promou la regidoria de Joventut i Infància de Llíria, ha permés un any més que la il·lusió dels regals en estos dies festius arribe també als xiquets de les famílies amb menys recursos del municipi.

Dos patges dels Reis Mags van ser els encarregats d'entregar els obsequis als menuts a Ca Vila. Es van repartir 400 joguets que s'han arreplegat en les últimes setmanes a l'Espai Jove, donats pels veïns i que es trobaven en perfecte estat per al seu ús.

L'Ajuntament de Llíria vol manifestar el seu agraïment a tots els que han col·laborat en esta campanya perquè els xiquets de famílies desfavorides puguen disfrutar de la màgia dels Reis d'Orient.